Sentsov: Men Avropada kibi yaşamağa isteyim, Rusiyede kibi degil
19 sentâbr 2019, 14:34
Rusiye esirliginden azat etilgen qırımlı ukrain rejissör Oleğ Sentsovnıñ "avropalı körüşleri bar" ve o "Rusiyede kibi yaşamağa" istemey. Bunı o, sentâbr 18-inde "Ğromadske" ukrain haber resursına intervyü bergende ayttı.
"Şübesiz, menim avropalı körüşlerim bar. Ne içün Maydanğa barğanımnı çoq adamğa endi aytqan edim: men, adamlar Avropada yaşağanları kibi yaşamağa isteyim. Avropa memleketi olğanımıznı, olarnıñ printsipleri boyunca yaşağanımını, soñ ise olarnıñ yaşayış standartlarınen ve ilâhre. Rusiyede (o ise Sovet Birligine yol tuta) yaşağanları kibi ise - yaşamağa istemeyim. Men Sovet Biriginde doğdım, az buçuq onı kördim. Dağılması ve bütün bu vaziyet aqlımda yahşı qaldı. Daa tutulğanımdan evel Rusiyeni bayağı dolandım ve bugünki Rusiye ne olğanını yahşı añlayım. Ve men bunı begenmeyim", - dedi Sentsov.
Daa evel Oleğ Sentsov, Qırımnı Rusiye qısmı olaraq iç bir vaqıt tanımaycağını ve bu mesele "atta muzakere de etilmey", dedi.